गुवाहाटी: गोरोन्थि गोयै जोबथा द्राप्त एन. आर. चि दिहुन्नो नाजादोंब्लाबो फारिलाइआव माखासे बांग्लादेसि सुबुंफोरनि मुंफोरखौ नुनो मोन्नाय जादों।  बावैसो फोसावजानाय द्राप्त एन. आर. चिनि फारिलाइआव गुबुनारि, जाय गुबुनारिखौ परेनार ट्रीबुनेलआ थाम बोसोर सिगां गुबुनारि होन्ना फोसावनानै तेजपुर जिल्लायाव थानाय डिटेन्सन बादायाव दोन्नाय जादों, बे गुबुनारिनि मुंखौबो फारिलाइआव नुनो मोन्नाय जादों।
 खौरां मोन्नाय बादिब्ला बे बिथांखौ धिकियाजुलि LAC नि सिंआव थानाय काथानायबारि ओनसोलनि चायाब आलि होन्ना सिनायथि मोनदों।  बिथांनि मुंआ एन. आर. चिनि नैथि केब फोसावनाय एबा जोबथि फारिलाइआव फोसावजादों।  बिथांनि मुंआ Sl No 1601 आरो ARN 101830699999058401826 नैथि सोद्रोमा हिसाबै फोसावजादों।  ओनसोलनि सुबुंफोरा थाबैनो गोख्रों मावथांखि लानांगौ होन्ना दाबि दैखांदों। 